โรงเรียนธรรมศาสตร์คลองหลวงวิทยาคม

โรงเรียนธรรมศาสตร์คลองหลวงวิทยาคม โรงเรียนในสวัสดิการแห่งมหาวิทยาลัยธรรมศาสตร์ เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษาปทุมธานี ประเภทโรงเรียนมัธยมศึกษาขนาดใหญ่พิเศษ ที่มีนักเรียนมากที่สุดในประเทศไทย (สำนักงานกรรมการการศึกษาขั้นพื้นฐาน) ซึ่งเปิดสอนในระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 ตั้งอยู่เลขที่ 69 หมู่ที่ 10 ตำบลคลองหนึ่ง อำเภอคลองหลวง จังหวัดปทุมธานี 12120 ริมถนนพหลโยธิน ใกล้กับมหาวิทยาลัยธรรมศาสตร์ ศูนย์รังสิต และเป็นโรงเรียนประจำอำเภอคลองหลวง จังหวัดปทุมธานี ประวัติโรงเรียน พ.ศ. 2516 ได้รับอนุญาตจากกรมสามัญศึกษาให้เปิดการเรียนการสอนในระดับมัธยมศึกษาตอนต้น ใช้ชื่อว่า "โรงเรียนคลองหลวงวิทยาคม" โดยใช้ศาลาการเปรียญวัดบางขันและเปิด สอนนักเรียนมัธยมศึกษาปีที่ 1 พ.ศ. 2518 กรมสามัญศึกษาได้รับมอบที่ดินจากกรมส่งเสริมสหกรณ์จำนวน 50 ไร่ ใช้เป็นสถานที่ก่อสร้างโรงเรียน โรงเรียนธรรมศาสตร์คลองหลวงวิทยาคมได้ย้ายมาอยู่ที่ปัจจุบันเมื่อวันที่ 4 มิถุนายน พ.ศ. 2521 เปิดสอนระดับมัธยมศึกษาตอนปลายสายสามัญและโรงเรียนได้รับพิจารณาคัดเลือก จากกรมสามัญศึกษา ให้เป็นโรงเรียนเข้าอยู่ในโครงการปรับปรุงโรงเรียนมัธยมชนบท รุ่นที่ 14 (คมช) พ.ศ. 2524 เข้าอยู่ในโครงการปรับปรุงส่งเสริมการบริหารโรงเรียนให้ถึงเกณฑ์มาตรฐาน (ปบม.) และได้รับพระราชทานโรงเรียนดีเด่นขนาดกลาง พ.ศ. 2526 ได้รับประกาศนียบัตรจากสำนักงานเขตการศึกษา 1 เป็นโรงเรียนที่ปรับปรุงการบริหารโรงเรียนรวม 6 หมวดงานถึงเกณฑ์มาตรฐานอยู่ในระดับดีมาก พ.ศ. 2529 กระทรวงศึกษาธิการได้เปลี่ยนชื่อจากโรงเรียนคลองหลวงวิทยาคมเป็น โรงเรียนธรรมศาสตร์คลองหลวงวิทยาคมเป็นโรงเรียนในโครงการร่วมระหว่าง มหาวิทยาลัยธรรมศาสตร์และกรมสามัญศึกษา พ.ศ. 2533 ได้รับเลือกเป็นโรงเรียนตัวอย่างการเรียนการสอนเพื่อพัฒนาอาชีพ พ.ศ. 2535 กระทรวงศึกษาธิการให้เปิดสอนหลักสูตรประกาศนียบัตรวิชาชีพ (ปวช.) ประเภทวิชาพาณิชยกรรมสาขาวิชาพาณิชยการ พ.ศ. 2543 สภามหาวิทยาลัยธรรมศาสตร์ ประกาศให้เป็นโรงเรียนสวัสดิการแห่งมหาวิทยาลัยธรรมศาสตร์ พ.ศ. 2546 เป็นโรงเรียนในสังกัดเขตพื้นที่การศึกษาปทุมธานี เขต 1 กระทรวงศึกษาธิการและได้เปลี่ยนหลักสูตร ปวช. ประเภทวิชาพาณิชยกรรม สาขาพาณิชยการ เป็นสาขาธุรกิจคอมพิวเตอร์ พ.ศ. 2552 โรงเรียนได้เปิดการเรียนการสอนห้องเรียนคุณภาพ วิทย์–คณิตพิเศษ (GEP) และห้องเรียนคุณภาพ อังกฤษพิเศษ English Program (EP) ในระดับชั้นมัธยมศึกษาปีที่ 1 และ 4 เป็นรุ่นแรกจำนวน 4 ห้อง พ.ศ. 2553 โรงเรียนได้เปิดการเรียนการสอนห้องเรียนคุณภาพเพิ่มอีก 4 ห้อง รวมเป็น 8 ห้อง พ.ศ. 2554 โรงเรียนได้เปิดการเรียนการสอนห้องเรียนคุณภาพเพิ่มอีก 4 ห้อง รวมเป็น 12 ห้อง ปัจจุบันมีนักเรียน 4,045 คน พ.ศ. 2558 โรงเรียนได้เปิดสอนหลักสูตรทวิภาคีร่วมกับกลุ่มบริษัท CP ALL และสำนักงานคณะกรรมการศึกษา อาคารและสิ่งปลูกสร้างภายในโรงเรียน 10 อาคาร อาคาร 2 (สังคมศึกษา ศาสนา และวัฒนธรรม,ภาษาไทย) อาคาร 3 อาคารเรียนที่ใหญ่ที่สุด มี 6 ชั้น อาคาร 4 มี 2 ชั้น และใต้ถุน 1 ชั้น (สังคมศึกษา ศาสนา และวัฒนธรรม) อาคาร 5 มี 3 ชั้น (ห้องประชุมพลอยอินทนิล–ศูนย์มัลติมิเดีย ห้องผู้อำนวยการ) อาคาร 1 มี 3 ชั้น (คอมพิวเตอร์–การงานอาชีพ) และโรงอาหาร มี 3 ชั้น และชั้นลอย 1 ชั้น อาคาร 7 (ดนตรี–นาฏศิลป์–กีฬา–การงาน) อาคาร 6 มี 4 ชั้น (วิทยาศาสตร์) อาคาร 9 มี 2 ชั้น (วงโยธวาทิต) อาคาร 8 มี 4 ชั้น (คณิตศาสตร์-ภาษาไทย) อาคาร 10 (อาคารเอนกประสงค์ หอประชุม) อาคาร ฝ่ายปกครอง อาคาร ประชาสัมพันธ์ อาคาร เจ้าหน้าที่รักษาความปลอดภัย อาคาร คหกรรม อาคาร ช่างอุตสาหกรรม ช่างไม้ ผู้บริหารโรงเรียน อ้างอิง แหล่งข้อมูลอื่น เว็บไซต์อย่างเป็นทางการของโรงเรียน โรงเรียนธรรมศาสตร์คลองหลวงวิทยาคม ที่เฟซบุ๊ก ข้อมูลพื้นฐานโรงเรียนธรรมศาสตร์คลองหลวงวิทยาคมในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน แผนที่และภาพถ่ายทางอากาศของ โรงเรียนธรรมศาสตร์คลองหลวงวิทยาคม ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์